અમદાવાદઃ સોશિયલ મીડિયામાં એક વીડિયો આગની જેમ વાયરલ થઈ રહ્યો છે, જેમાં રાધનપુરથી કોંગ્રેસના ધારાસભ્ય અને ઓબીસી એકતા મંચના આગેવાન અલ્પેશ ઠાકોર નોટોનો વરસાદ કરતા જોવા મળી રહ્યા છે. સોશિયલ મીડિયા પર વાયરલ થયેલી આ ક્લિપે ચર્ચા જગાવી છે. અલ્પેશ ઠાકોરે આ મામલે પોતાના બચાવમાં કહ્યું કે એક સારા કામ માટે તેણે 10-10 રૂપિયાની નોટો ઉડાવી હતી. માહિતી મુજબ ડાયરામાં અલ્પેશ ઠાકોરે કુલ 25 હજાર અને અન્ય લોકોએ 11 લાખ રૂપિયા ઉડાડ્યા હતા.